jkorsvik/nowiki_second_scrape_merged huggingface dataset:
Barnett Newman

Barnett Newman (født 29. januar 1905, død 4. juli 1970) var en amerikansk kunstner. Han blir regnet som en av de viktigste kunstnerne innen den abstrakte ekspresjonismen. Newmann ble født og vokste opp i New York, foreldrene var jøder utvandret fra Polen.
Newmans malerier fikk betegnelsen Color Field Painting («fargefeltsmaleri»), og han ble av kritikeren Clement Greenberg karakterisert som en foregangsfigur for det Greenberg kalte Post-painterly abstraction i amerikansk kunst på 1950-tallet. Newmans bilder er gjerne store lerreter bestående av flate fargefelt, ofte atskilt av en eller flere vertikale linjer, og med metafysiske og gåtefulle titler som Uriel, Vir Heroicus Sublimis og Who's Afraid of Red, Yellow and Blue. De har blitt omtalt både som filosofiske setninger og som rent maleri uten et subjekt.
Til tross for at han hadde begrenset suksess som kunstner mens han levde, var Barnett Newman en inspirator for mange yngre kunstnere i USA på 1950- og 60-tallet, og han regnes som en foregangsfigur for senere kunstretninger som minimalisme og konseptualistisk maleri.


== Referanser ==


== Eksterne lenker ==
(en) Barnett Newman – kategori av bilder, video eller lyd på Commons 
The Barnett Newman Foundation
TATE Gallery
Philadelphia Museum of Art
Bilder på cubermuse
Robert Bruce, 4. lord av Annandale

Robert Bruce, også skrevet de Brus, omtalt som «den edle» (født ca. 1195, død 1245) var den 4. lord av Annandale. Han var sønn av William de Brus, 3. lord av Annandale, og Christina mac Uchtred.
Robert hadde samme navn som både onkelen og bestefaren. Onkelen hans døde før han ble lord av Annandale, og derfor arvet hans far, William, tittelen, og ble 3. lord av Annandale. Robert giftet seg ca. 1219 med Isobel av Huntingdon, den andre datteren til David av Skottland, 8. jarl av Huntingdon, sønnesønn av kong David I av Skottland. Dette ekteskapet var av strategisk viktig betydning ettersom det ga Bruce-familien en direkte kobling til det skotske kongehuset og et framtidig krav på den skotske tronen. Isobel hadde i egen rett store eiendommer i både Skottland og England, inkludert herregårdene Writtle og Hatfield Broadoak, Essex i England.


== Barn ==
De hadde 2 sønner og en datter:

Robert Bruce, 5. lord av Annandale, giftet seg først med Isabella de Clare (datter av jarlen Gloucester), med avkom; giftet seg for det andre med Christina de Ireby, uten avkom.
Bernard de Brus av Exton, giftet seg først med Alice de Beauchamp, datter av William de Beauchamp av Elmley, og giftet seg for det andre gang med Constance de Merston, enken etter John de Morteyn; ble far til sir Bernard de Brus II.
Beatrice de Brus, giftet seg med Hugo de Neville.Robert døde i 1232, og ble overlevd av sin kone Isabella som døde i 1252. Han ble gravlagt i familiemausoleet ved Gisborough Priory. Deres sønn, den femte Robert, fikk da inntekter fra landområder i både Skottland og England og ble en av de mektigste og innflytelsesrike menn i begge land.


== Referanser ==


== Litteratur ==
Duncan, A.A.M. (2004): «Brus , Robert (II) de, lord of Annandale (d. 1194?)», i Oxford Dictionary of National Biography, Oxford University Press
Howard, Joseph J. (1874): Miscellanea Genealogica Et Heraldica. Bind 1, Hamilton, Adams, and Company
Richardson, Douglas (2011): Royal Ancestry. Bind II. ISBN 9781731391681.


== Eksterne lenker ==
Robert de Brus, 4th Lord of Annandale, GENi
The DNA of Robert De Brus
The House of Bruce
Genealogy
Goodison Park

Goodison Park er hjemmebanen til den engelske fotballklubben Everton. Arenaen, som ble åpnet i 1892, ligger i Liverpool i Merseyside. Dens kallenavn er The Grand Old Lady.
Arenaen har plass til drøyt 40 000 tilskuere (bare sitteplasser), og de fire tribuneseksjonene heter: The Main Stand, Gwladys Street Stand, Bullens Road Stand og Park End Stand. Banen måler 100 ganger 64 meter, og tilskuerrekorden på 78 299 ble satt under en kamp mot byrival Liverpool i en ligakamp den 18. september 1948.
Under VM i 1966 ble Goodison Park benyttet i fem kamper, blant annet i en av semifinalene. Finalen i FA-cupen ble spilt på banen i 1894, og i 1910 ble den valgt som arena for en omkamp i FA-cupen.


== Kuriosa ==
Goodison Park er det eneste fotballstadionet i England med innebygget kapell.
Banen ble den første fotballbanen i England som fikk besøk av den regjerende monark da Georg V avla banen et besøk i 1913.
Anlegget var det første i England som fikk installert varmekambler under gresset.
Antologi

En antologi er ei tekstsamling, det vil si ei bok med flere litterære tekster, ofte innenfor samme sjanger, men fra forskjellige forfattere. Novelle- og diktantologier er de vanligste typene. Antologier forekommer svært ofte innenfor flere akademiske disipliner, og omtales da gjerne som vitenskapelige antologier. Da omtales de også som artikkelsamlinger.
Ordet stammer fra gresk og betyr opprinnelig «blomstersamling».


== Antologifilm ==
En antologifilm er en film som består av flere korte novellepregede filmer som alle har et felles tema. Ofte består en slik film av en prolog og en epilog, og det er heller ikke uvanlig at det er kortere filmstubber mellom hovedfilmene. En antologifilm vil oftest bestå av mellom tre og fem kortfilmer og ha en samlet varighet på mellom 90 og 120 minutter.


== Antologiserie ==
En antologiserie er en TV-serie hvor hver sesong, eller episode, har samme tema, men ulik handling og forskjellige rollefigurer. Kjente antologiserier er blant annet True Detective, American Horror Story, American Crime Story, Black Mirror og The Twilight Zone.


== Referanser ==
Richard Lugar

Richard «Dick» Green Lugar (født 4. april 1932 i Indianapolis i Indiana, død 28. april 2019 i Falls Church i Virginia) var en amerikansk politiker. Han var senator fra delstaten Indiana fra 1977 til 2013. Lugar tilhørte Det republikanske parti og forsøkte å bli partiets presidentkandidat før valget i 1996. Han markerte seg sterkt ved arbeid for nedbyggingen av kjernefysiske, biologiske og kjemiske våpen i USAs senat.


== Liv og virke ==


=== Bakgrunn ===
Richard Lugar var sønn av Bertha (født Green) og Marvin Lugar. Han var delvis av tysk slektsbakgrunn.Han ble utskrevet fra det private Denison University i Ohio i 1954 og siden fra Pembroke College i Oxford i 1956. Etter universitetet var Lugar tre år i den amerikanske marinen.


=== Politiker ===
Lugar var borgermester i Indianapolis før han ble senator. Han prøvde seg som senatorkandidat i 1974, men tapte for den sittende senatoren, demokraten Birch Bayh. To år senere vant han mot den sittende demokraten Vance Hartke. I de fire valgene etter 1988 fikk han over 65 % av stemmene hver gang.I 2012 ble han utfordret i primærvalget av den mer konservative Richard Mourdouck. Lugar tapte med 39 % mot Mourdocks 61 %. Mourdock tapte selve valget for demokraten Joe Donnelly. Sistnevnte sammenlignet seg med Lugar i reklamesnutter.Lugar deltok i republikanernes primærvalg forut for presidentvalget i USA i 1996, men uten suksess.
Lugar var i to perioder formann for Senatets utenrikskomite, fra 1985 til 1987, og fra 2003 til 2007.
I 2013 ble Lugar tildelt Presidentens frihetsmedalje.


== Referanser ==


== Eksterne lenker ==
(en) Richard Lugar – kategori av bilder, video eller lyd på Commons 
(en) Richard Lugar – galleri av bilder, video eller lyd på Commons 
(en) Richard Lugar på Internet Movie Database 
Artikkelen har ingen egenskaper for sosiale medier i Wikidata

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
(en) Profil, nyheter og kommentarer hos The New York Times
Hekate

Hekate (gresk: Ἑκάτη) er en gudinne i gresk mytologi, en av titanene som ikke ble styrtet ned til Tartaros i titanomachien. Hun er datter av titanene Perses og Asteria. Men som man ser av følgende sitat fra Hesiods Theogonien, er hun akseptert og æret i Zevs' forsamling på Olympen.

(Om Asteria)
«Svanger hun Hekate fødte, den guddom som Zevs Kroniden
æret høyt over alle og skjenket strålende gaver.»Hekate er en uhyggelig gudinne med slanger i håret som hjemsøker øde steder om natten. Hun er månegudinne, hvilket hun deler med gudinnen Artemis, men hennes titanske opphav gir henne en langt dystrere fremtoning enn jaktens gudinne. Hun er også gudinne for korsveier, hekseri og trolldom. I kunsten framstilles Hekate som en skrekkfigur med tre hoder: et hundehode, et ormehode og et hesthehode, og hun tjenes av to spøkelseshunder. Ved nymåne hjemsøker hun veikryss der tre veier møtes, og hvert hode er da vendt i hver sin retning. 
Hekate er også en fruktbarhetsdaimon (daimon er et gresk uttrykk for en kraft). I Demeterhymnen hjelper Hekate Demeter med å finne dennes datter Kore i Hades.
På grunn av sine underjordiske oppgaver ble Hekate som regel noe upresist klassifisert som ktonisk guddom. Hun ble dyrket en rekke steder, særlig i Lilleasia, på Aigina og i Argos, men også på Akropolis i Athen.Hekates opprinnelse er ikke sikker, noen mener hun er trakisk, men hun har trekk fra lilleasiatiske gudinner. Hun regnes derfor normalt ikke blant de faste greske guddommene. Det faktum at hun er en titan viser også en viss fjernhet fra Kroniderne.
I romersk mytologi kalles Hekate Trivia, «de tre veienes gudinne». 


== Referanser ==
Ostelbien

Ostelbien (Østelbien) er de regionene i hertugdømmene Mecklenburg og kongeriket Preussen som lå øst for Elben, altså Mark Brandenburg, Pommern, Posen-Westpreussen, Schlesien og Østpreussen, og som var preget av landbruk, storgods og politisk konservatisme. Godseierne i området ble kalt Ostelbier, «østelbiere», og dominerte området også politisk.
Stamford Bridge (stadion)

Stamford Bridge er den engelske fotballklubben Chelseas hjemmebane siden dennes stiftelse i 1905. Arenaen, som ble åpnet i 1877, ligger i bydelen Hammersmith and Fulham i London.
Tidligere var det løpebane rundt banen, og den ble for det meste brukt til friidrett fra 1877 til 1904.
Anlegget har plass til 41 798 tilskuere (bare sitteplasser), og de fire tribuneseksjonene heter: Matthew Harding Stand, East Stand, Shed End og West Stand. 
Banens mål er 103 × 67 meter, og tilskuerrekorden er på 82 905 i en ligakamp mot Arsenal den 12. oktober 1935.
Stamford Bridge var finalearena for FA-cupen i årene 1920, 1921 og 1922.


== Historie ==
Stamford Bridge åpnet i 1877 som hjemmebane for London Athletics Club og ble nesten eksklusivt brukt til dette formålet frem til 1904 når banen ble overtatt av brødrene Gus og Joseph Mears, som ønsket å benytte banen til å holde høyt profilerte profesjonelle fotballkamper der. 


== Internasjonale kamper ==
England mot Nederland i 1909: England vant 9-1
England mot Skottland i 1913: England vant 1-0.
England mot Wales i 1929: England vant 6-0.
England mot Østerrike i 1932: England vant 4-3.
England mot Sveits i 1946: England vant 4-1.
Anne Rice

Anne Rice (født Howard Allen Frances O'Brien 4. oktober 1941, død 11. desember 2021 i New Orleans) var en amerikansk forfatter.
Hun er mest kjent for sine vampyrromaner, men skrev også om hekser og andre overnaturlige fenomener, og var en inspirasjonskilde for goth-subkulturen. Debutromanen hennes, Interview with the Vampire, er filmatisert, med blant andre Tom Cruise, Brad Pitt og Kirsten Dunst i rollene. Rice gjenskapte og moderniserte vampyrlitteraturen, og bøkene hennes har fått kult-status. På internett finnes mange fan-sider om Rices rollefigurer, for eksempel vampyren Lestat. Handlingen i bøkene hennes foregår ofte i New Orleans.
På 1980-tallet utga Rice romantikk med et erotisk tilsnitt under pseudonymet Anne Rampling og sadomasochistisk erotisk litteratur som A.N. Roquelaure.Hun var gift med dikteren Stan Rice, og var mor til forfatteren Christopher Rice.


== Bibliografi ==


=== The Vampire Chronicles ===
Interview with the Vampire (1976)
The Vampire Lestat (1985)
The Queen of the Damned (1988)
The Tale of the Body Thief (1992)
Memnoch The Devil (1995)
The Vampire Armand (1998)
Merrick (2000)
Blood and Gold (2001)
Blackwood Farm (2002)
Blood Canticle (2003)


=== New Tales of the Vampires ===
Pandora  (1998)
Vittorio the Vampire (1999)


=== Lives of the Mayfair Witches ===
The Witching Hour (1990)
Lasher (1993)
Taltos (1994)


=== «The Christ»-serien ===
Christ the Lord: Out of Egypt (2005)


=== Andre bøker av Anne Rice ===
The Feast of All Saints (1979)
Cry to Heaven (1982)
The Mummy, eller Ramses the Damned (1989)
Servant of the Bones (1996)
Violin (1997)


=== Bøker utgitt under  pseudonymet Anne Rampling ===
Exit to Eden (1985)
Belinda (1986)


=== Erotiske bøker utgitt under pseudonymet  A.N. Roquelaure ===
The Claiming of Sleeping Beauty (1983)
Beauty's Punishment (1984)
Beauty's Release (1985)


== Referanser ==


== Kilder ==
Brainyencyclopedia (u.d.). «Anne Rice at Brainyencyclopedia.com». Besøkt 6. oktober 2005. 


== Eksterne lenker ==
(en) Offisielt nettsted 
(en) Anne Rice – kategori av bilder, video eller lyd på Commons 
(en) Anne Rice på Internet Movie Database 
(da) Anne Rice på Filmdatabasen 
(en) Anne Rice hos The Movie Database 
(en) Anne Rice hos Internet Broadway Database 
(en) Anne Rice på Twitter 
(en) Anne Rice på Facebook
Bård Ose

Bård Ose (født 24. juni 1960 i Kristiansand, oppvokst i Bergen) er en norsk musikkjournalist og forfatter. 
Ose har skrevet bøker om Vinskvetten, The Beatles, The Rolling Stones og pop-og rockmusikk fra Bergen, samt vært medforfatter av Norsk pop & rock leksikon. 
Han er en av programlederne for radioprogrammene P.I.L.S og Radio Rock som går på NRK P1, samt programleder for Ren 60 og Gammelnorsk på NRK P1+. Han har også vært programleder for TV-programmet Førkveld på NRK1 og NRKs distriktssendinger i Hordaland, og bidragsyter til radioprogrammet Stjernepose på NRK P13. 
I 2007 laget Ose og Finn Tokvam en serie i radioprogrammet Norgesglasset, kalt Vår daglige Beatles, der de spilte samtlige Beatles-låter i kronologisk rekkefølge.Før Ose ble NRK-medarbeider, var han kulturjournalist i Bergensavisen.


== Bibliografi ==
1993: 30 år med Rolling Stones, Eide Forlag, ISBN 9788251404266
1995: Rockens giganter, TA A/S, ISBN 8299372402
1996: Helselaust - Historien om Vinskvetten (sammen med Arne Ristesund), Eide Forlsag, ISBN 9788251405126
1999: Beatles hele livet, Eide Forlag/Vigmostad & Bjørke, ISBN 9788241904912
2005: Norsk pop & rock leksikon (sammen med Siren Steen, Jan Eggum og Jon Vidar Bergan), Vega forlag, ISBN 9788282113496
2009: Rock og sprell mellom syv fjell (sammen med Jo Gjerstad, Svein Hovland, Eilif Stene og Vemund Grimstad), Bodoni forlag, ISBN 9788271285463
2010: 100 beste rockeplater fra Bergen, Bodoni forlag, ISBN 9788271285890
2011: Popminner (sammen med Jan Eggum), Vega forlag, ISBN 9788282113168


== Diskografi ==
Merry Records: Perfectly Stoned (1995)
MTG: Alltid no' godt fra Bergen (1997)
3 Busserulls: Kan du huska 3 Busserulls, 47 beste (2000)
Salhuskvintetten: Olkabilamo – 20 beste (2000)
Ivar Medaas: 50 beste (2001)
Alf Cranner: 50 beste fra 40 år (2003)
New Jordal Swingers: 45 Beste! (30 år med rock’n’roll) (2004)
Kurt Foss & Reidar Bøe: Radiofantomene 1 (2004)
De Musikalske Dvergene & Frode Alnæs: Veldig respektable menn – Sanger av Ray Davies og The Kinks (2004)
Arne Bendiksen: En kjuagutt fra Bergen (2004)
Kurt Foss & Reidar Bøe: Radiofantomene 2 (2005)
Stavangerensemblet: Samlekasse (2009)
Gitarkameratene: Kanon (2010)
Jan Eggum: Kjærlighet og ærlighet (2011)
Pompel & the Pilts: Skostredet Forever (2012)
Magick Touch: Electric Sorcery (2016)
Pogo Pops: Crash (2015, Gjenutgivelse)
Pogo Pops: Pop Trip (2015, Gjenutgivelse)


== Referanser ==


== Eksterne lenker ==
(en) Bård Ose – kategori av bilder, video eller lyd på Commons 
(en) Bård Ose på Internet Movie Database 
Profil hos NRK
Omtale av Oses bok om Beatles
Omtale av Oses bok om bergensmusikk
Bård Ose: 60 år med bergensrock – lydopptak ved Bergen Offentlige Bibliotek 22. april 2021
The 27 Club med Bård Ose – lydopptak ved Bergen Offentlige Bibliotek 20. mai 2021
Bård Ose om NRK Hordalands platesamling – lydopptak ved Bergen Offentlige Bibliotek 22. februar 2018
Tandberg Telecom

Tandberg Telecom AS var et datterselskap av Tandberg ASA. All utvikling i Norge skjedde i dette selskapet. Selskapet hadde utviklingsavdeling innenfor lyd- og bildebehandling, elektronikk og programvareutvikling. Utviklingsavdelingen holdt til på Lysaker.


== Eksterne lenker ==
TANDBERG Telecom AS sine offisielle sider
Google Local map som viser satellittbilder og kart over Tandberg-bygningene
Tandberg Television

Tandberg Television (Enhetsregisteret:NO977234913MVA) var et verdensledende selskap innen utvikling og levering av digital-TV og satellittutstyr. 
Selskapet har sine røtter i Tandbergs Radiofabrikk, ved at det ble etablert som et datterselskap av Tandberg 10. oktober 1984. Aktiviteten var i Tandbergs fabrikk på Kjeller, TR3.
Selskapet utviklet og produserte kringkastingsutstyr basert på C-MAC formatet, i samarbeid med Televerket.
I 1994 flyttet selskapet til Lysaker. Den 3. januar 1997 ble selskapet skilt ut fra Tandberg som eget børsnotert selskap.
Ca 1999 kjøpte de en del fra Rupert Murdochs NewsCorp som innbefattet en utviklingsavdeling i Southampton,England, og slet med underskudd i lengre tid etter dette. Som en konsekvens av dette ble all utvikling og administrasjon i løpet av 2001-2003 overtatt av avdelingen i Southampton og det som ble igjen av selskapet i Norge etter dette ble flyttet til Helsfyr.
25. januar 2007 ga selskapet Arris et bud pålydende 7,7 milliarder kroner for Tandberg Television (NOK 96 per aksje). Oppkjøpet ble ikke godkjent. Aksjekursen på det aktuelle tidspunktet var høyere enn dette tilbudet.
Tandberg Television ble 13. mars 2007 solgt til svenske Ericsson for om lag 10 mrd SEK (NOK 106 per aksje). De fortsatte å operere som en selvstendig enhet innad i Ericsson-konsernet (i en gruppe kalt Ericsson Business Unit Multimedia) inntil 25. januar 2010, hvor de ble en integrert del under navnet Ericsson Television Ltd..


== Referanser ==


== Eksterne lenker ==
Offisielt nettsted 
(en) Tandberg Television – kategori av bilder, video eller lyd på Commons
Drang

Drang er en innsjø i Nissedal og Fyresdal kommuner i Telemark. Den ligger sør for Fyresvatn og er en del av Arendalsvassdraget.
Drang er skilt fra Hønevatn i sør gjennom to korte elveløp, Kanalen og Skiftingsåa. Hønevatn er nå regulert som inntaksmagasin for Dynjanfoss kraftverk, mens Drang er uregulert.


== Referanser ==
Jan Christian Opsahl

Jan Christian Opsahl (født 15. april 1949) er en norsk-argentinsk forretningsmann.Han har vært konsernsjef og styreleder i Tandberg ASA, Tandberg Television ASA, Tomra ASA, og styremedlem i Komplett ASA. 
Opsahl ble født i Argentina hvor han gikk på engelsk kostskole og bodde til han var 13.


== Referanser ==
Tharald Brøvig

Tharald Brøvig (født 21. mai 1942, død 24. september 2017) var en norsk skipsreder og investor.
Han er kjent for sitt engasjement innen teknologibedrifter og norsk offshore, blant annet i Tandberg ASA og Brøvig Offshore. Etter dot-com-krasjet måtte han redusere sitt engasjement kraftig.


== Referanser ==
VM i curling for menn 1990

Curling-VM for herrer 1990 ble arrangert 1. april – 7. april 1990 
i Rocklundahallen i Västerås i Sverige.

Canada vant 3-1 i finalen over Skottland
Skottland vant 5-3 i semifinalen over Sverige
Canada vant 5-4 i semifinalen over Danmark
Norge endte opp på 5.-plass med 5 seire og 4 tap
Canada endte opp med 9 seire og 2 tap


== Eksterne lenker ==
WCF Statistics
Straumsetervatnet

Straumsetervatnet (også kalt Selavatnet, sørsamisk: Sillejaevrie) er en innsjø i Steinkjer og Åfjord kommuner i Trøndelag. Fylkesgrensa følger midtlinja av den nordlige delen av vatnet, Kastbotnen, mellom Reinsjødalen ved den nordlige enden og tilløpet Bårdlielva. 
Innsjøen er regulert som magasin for Follafoss kraftverk.


== Referanser ==
Stor-Drakstsjøen

Stor-Drakstsjøen er en innsjø i kommunene Malvik og Selbu i Trøndelag. Den er regulert som magasin for Bratsberg kraftverk og de øvrige kraftverkene i Nidelva.


== Referanser ==
VM i curling for menn 1989

Curling-VM for herrer 1989 ble arrangert 3. april – 9. april 1989 
i Auditorium i Milwaukee i Wisconsin i USA.

Canada vant 5-4 i finalen over Sveits
Canada vant 4-3 i semifinalen over Sverige
Sveits vant 4-2 i semifinalen over Norge
Norge endte opp med 7 seire og 3 tap
Canada endte opp med 8 seire og 3 tap
Norge slo Canada tidligere i turneringen, med 10-7


== Eksterne lenker ==
WCF Statistics
Gahččanjávri

Gahččanjávri er en innsjø i Kautokeino kommune i Finnmark.


== Referanser ==
Sálganjávri

Sálganjávri er en innsjø i Kautokeino kommune i Finnmark.


== Referanser ==
VM i curling for menn 1988

Curling-VM for herrer 1988 ble arrangert 11. april – 17. april 1988 
i Icehalle i Lausanne i Sveits.

Norge vant 5-4 i finalen over Canada
Skottland vant 4-3 i bronsefinalen over Skottland
Norge vant 7-2 i semifinalen over Skottland
Canada vant 4-2 i semifinalen over Sveits
Norge endte opp med 9 seire og 2 tap
Canada endte opp med 10 seire og kun 1 tap (finalen mot Norge)


== Eksterne lenker ==
WCF Statistics
VM i curling for menn 1987

Curling-VM for herrer 1987 ble arrangert 30. mars – 5. april 1987 
i Pacific Coliseum i Vancouver i Britisk Columbia i Canada.

Canada vant 9-5 i finalen over Tyskland
Norge vant 11-6 i bronsefinalen over Danmark
Tyskland vant 6-5 i semifinalen over Norge
Canada vant 4-3 i semifinalen over Danmark
Norge endte opp med 9 seire og 2 tap, samme som Canada


== Eksterne lenker ==
WCF Statistics
Tora Torbergsdatter

Tora Torbergsdotter (født 1025 på Giske) var en norsk kongemor. Hun var enten gift med Harald Sigurdsson (Hardråde), eller hun ble hans frille (elskerinne), i 1048. Harald var da fra før gift med Ellisiv av Kyiv.
Tora var datter av arnmødlingen Torberg Arneson av Giskeætten og Ragnhild Erlingsdotter, datter av Erling Skjalgsson på Sola. Tora var dermed brordatter av Finn Arneson og Kalv Arneson, og mor til kongene Magnus II og Olav Kyrre. Etter Harald Hardrådes død i slaget ved Stamford Bridge i 1066 giftet hun seg trolig med kong Svein Estridsson av Danmark, eller muligens med den svenske kongen Håkan Røde. I begge tilfeller må målsettingen ha vært alliansebygging og ønske om politisk stabilitet i Skandinavia.


== Referanser ==


== Eksterne lenker ==
Slektsforhold
VM i curling for menn 1986

Curling-VM for herrer 1986 ble arrangert 31. mars – 6. april 1986 
i CNE Coliseum i Toronto i Ontario i Canada.

Canada vant 4-3 i finalen over Skottland
USA vant 7-2 i bronsefinalen over Sverige
Canada vant 6-3 i semifinalen over Sverige
Skottland vant 3-1 i semifinalen over USA
Norge endte opp på 6.-plass med 5 seire og 5 tap
Canada endte opp med 8 seire og 3 tap, mens Skottland endte opp med 10 seire og kun 1 tap (finalen)


== Eksterne lenker ==
WCF Statistics
Sam Nunn

Samuel Augustus Nunn (født 8. september 1938 i Perry i Georgia i USA) er en tidligere amerikansk senator fra Det demokratiske parti. Han er en leder av organisasjonen Nuclear Threat Initiative (NTI), som arbeider for å redusere risikoene knyttet til atomare, biologiske og kjemiske våpen. 
Sam Nunn var medlem av det amerikanske senat for delstaten Georgia i 24 år (1972–1996).


== Referanser ==


== Eksterne lenker ==
(en) Sam Nunn – kategori av bilder, video eller lyd på Commons 
(en) Sam Nunn hos Amerikas forente staters kongress' biografiske kartotek
Tetley

Tetley's var et bryggeri og et ølmerke i England. Bryggeriet ble etablert av Joshua Tetley i Leeds i 1822. Det ble et av Storbritannias store bryggerier og selskapet eide også mange puber. 
Tetley ble kjøpt av danske Carlsberg i 1975, som til da hadde eid 50%. Bryggeriet ble senere besluttet nedlagt av Carlsberg, og stengte i 2011.Bryggeriet produserte øl av typen bitter med en jevn og litt fløteaktig skumkrone og en fremtredende humlesmak.


== Referanser ==


== Eksterne lenker ==
(en) Offisielt nettsted 
(en) Tetley's Bitter – kategori av bilder, video eller lyd på Commons  (engelsk)